b'\n_START_ARTICLE_\nRin T\xc5\x8dsaka\n_START_SECTION_\nSejarah\n_START_PARAGRAPH_\nDua abad yang lalu, T\xc5\x8dsaka House, bersama-sama estet Makiri dan Einzbern, telah membantu menubuhkan Perang Holy Grail Fuyuki. tanah di Fuyuki City, yang memgang kuasa semangat kedua terkuat di Jepun, dimiliki oleh nenek moyang Rin, Nagato T\xc5\x8dsaka; atas perintah pihak Einzbern, dia membekalkan tanahnya sebagai medan pertarungan untuk perang masa kini dan yang akan datang. Nagato merupakan seorang kirishitan (Kristian), juga murid kepada Zelretch; pangkat-pangkat tersebut telah memberinya pengaruh yang mencukupi untuk kedua-dua Persatuan Ahli Sihir dan Gereja, membenarkan keluarga T\xc5\x8dsaka untuk menyertai perang-perang Holy Grail, bebas daripada gangguan kedua-dua organisasi tersebut._NEWLINE_Rin telah dipelihara sebagai pengganti kepada sihir keluarganya, dan diarahkan oleh ayahnya, Tokiomi T\xc5\x8dsaka, supaya mengutamakan sihir daripada hobinya sendiri. Sepuluh tahun dahulu, Tikiomi dipilih sebagai Master dalam perang Holy Grail keempat, dan Rin diletakkan sebagai penjaga kepada estet keluarga T\xc5\x8dsaka sehingga dia kembali. Selepas ayahnya dibunuh, Rin menyambung latihannya untuk menyempurnakan sihirnya, dengan sedikit bantuan daripada penjaganya, Kirei Kotomine. Untuk memesongkan perhatian daripada kehidupan peribadinya, Rin telah tekun berjuang untuk mendapatkan kekaguman mereka disekelilingnya, walaupun dia secara rahsianya bersikap kedekut, tomboi dan pemalas._NEWLINE_Meskipun Rin marah terhadap pengorbanan yang telah ditanggungnya untuk tradisi, dia bersaing dengan garang dan ghairah untuk membuktikan dirinya sebagai seorang ahli sihir yang cukup mahir dan mampu berdiri teguh sendirian. Dia berasa sangat kecewa apabila dia menyeru Archer dan akhirnya bertelingkah dengannya; tetapi, mereka berdua cepat-cepat berbaik semula.\n_START_SECTION_\nKebolehan\n_START_PARAGRAPH_\nSebagai pengganti dalam keluarga T\xc5\x8dsaka, Rin berdaya cemerlang dalam transformasi tenaga, termasuklah penyimpanan Mana dalam objek-objek. Disebabkan jumlah tenaga seorang ahli sihir mampu bebaskan pada satu-satu masa dihadkan oleh batasan tubuh badan, Rin telah mampu mengumpul semua Mana yang telah dihasilkan tubuhnya sepanjang hayatnya melalui penghabluran permata. Seiring dengan latihan sihirnya, menjana semula permata-permata itu juga merupakan sebahagian daripada rutin harian baginya. Apabila kuasa yang dsimpan Rin diperlukan, dia mampu meletupkan permata-permatanya apabila bersentuhan dengan sesuatu objek, berakhir dengan pembebasan tenaga seakan serangan tahap "A"._NEWLINE_Antara sihir penyerangnya yang biasa digunakan adalah teknik yang dikenali sebagai Gand, yang menumpukan Mana ke bahagian jari telunjuk Rin, dan beberapa bulatan hitam ditembak keluar seperti peluru. Asalnya sebagai suatu sumpahan, variasi Gand Rin mempunyai bentuk zahir yang luar biasa. Tambahan pula, Rin telah tidak memerlukan sebarang komponen lisan untuk mengaktifkan sihirnya, dan dia mampu menembak seberapa banyak tembakan Gang dalam sekelip mata._NEWLINE_Rin juga amat cekap dengan sihir pengukuhan; walaupun bukan bidangnya, dia memulakan kisah Fate/stay night dengan kemahiran yang jauh lebih tinggi berbanding Shir\xc5\x8d Emiya. Sihir ini digunakannya hanya sekali, apabila Rin menggunaan pengukuhan ke atas kakinya dalam prolog Fate/stay night dalam satu percubaan untuk memberinya kepantasan yang cukup untuk menjauhkan dirinya daripada Lancer. Ini mempamerkan kebolehannya dalam pertarungan, kerana penggunaan sihir pengukuhan untuk meningkatkan kekuatan bahagian benda hidup dianggap antara kemuncak kesukaran.\n_START_SECTION_\nPeranan\n_START_PARAGRAPH_\nRin berperanan menceritakan permulaan kisah Fate/stay night, menjelaskan tiga hari pertamanya dalam perang Holy Grail kelima. Dalam dialognya, dia mendedahkan kepada Servantnya iaitu Archer, bahawa dia menyertai peperangan ini hanya untuk keinginan kompetitifnya sendiri dan muncul sebagai juara. Dia juga menyatakan ketidakpuasan hatinya terhadap Archer, kerana dia dari awal-awal lagi telah bertekad untuk menyeru Servant kelas Saber, meskipun tidak lama kemudian dia bertambah lebih mesra dengannya._NEWLINE_Setelah merayau disekitar Fuyuki City, Rin diserang hendap Lancer di Homurabara Gakuen yang kemudiannya bertarung dengan Archer. Pertarungan ini terganggu apabila Shir\xc5\x8d Emiya ternampak pertempuran mereka dan dikejar Lancer. Rin yang berasa simpati terhadap Shir\xc5\x8d yang tinggal nyawa-nyawa ikan selepas dicedera oleh tombak Lancer, menggunakan loket sanjungan keluarganya, yang mempunyai kepekatan Mana tinggi, untuk membaiki organ-organ Shir\xc5\x8d, termasuk jantungnya. Selepas dia kembali ke rumah, dia menyedari bahawa Lancer akan tetap menjejaki Shir\xc5\x8d dan akan membunuhnya selagi dia masih bernyawa. Dengan ini, Rin menuju ke kawasan perumahan Shir\xc5\x8d. Rin bertemu dengan Saber buat pertama kalinya di sini, dan ketiga-tiga senario Fate/stay night bercabang di sini._NEWLINE_Menerusi penutup prolog judul ini, Rin telahpun menggunakan dua Mantra Perintah ataupun Reiju ke atas Archer; yang pertama untuk memaksanya berserah ke atas arahannya apabila dia berdegil selepas diseru, dan yang kedua ialah untuk memaksanya berubah ke bentuk "halus" sebelum dia dibunuh Saber. Dalam setiap senario, posisinya sebagai pencerita digantikan oleh Shir\xc5\x8d._NEWLINE_Dalam senario Fate, Rin berperanan sebagai seorang penasihat kepada Shir\xc5\x8d, dengan tanggungjawab yang penuh untuk cuba memperkenalkan sihir tradisional dalam kehidupan Shir\xc5\x8d dengan betul. Meskipun akibat kecuaian Shir\xc5\x8d Servantnya terkorban, dia tidak memegang sebarang dendam terhadapnya, namun dia tetap menyembunyikan keperitan hatinya selepas kehilangan kedua-dua Archer dan peluangnya memenangi peperangan Holy Grail. Rin kemudiannya ditikam Kirei Kotomine dalam rumah Shir\xc5\x8d, tetapi dia terselamat dan akhirnya keluar negara ke London selepas tamatnya perang itu untuk menjadi seorang ahli sihir yang sejati._NEWLINE_Rin ialah wirawati dalam senario Unlimited Blade Works dan mempunyai hubungan romantik bersama-sama Shir\xc5\x8d. Dalam Heaven\'s Feel, dia menggunakan "Pedang Permata Zelretch" untuk bertarung dengan Sakura Mat\xc5\x8d._NEWLINE_Rin dan Shir\xc5\x8d menjadi rakan seperjuangan dalam tiap-tiap satu senario Fate/stay night. Dalam kebenarannya, Rin amat mengambil berat tentang Shir\xc5\x8d. Namun selain daripada senario Unlimited Blade Works, dia mengakhiri perang kelima itu hanya sebagai seorang penasihat Shir\xc5\x8d dan bukan seorang yang dicintainya. Dalam senario Fate, dia berperanan sebagai seorang pemerhati kehidupan Shir\xc5\x8d di atas dedikasi Shir\xc5\x8d terhadap idealnya. Dalam senario Heaven\'s Feel pula, dia tidak menurut perasaannya terhadap Shir\xc5\x8d disebabkan Sakura Mat\xc5\x8d, adik perempuan kandungnya, yang turut mencintai Shir\xc5\x8d. Terdapat sesetengah yang berpendapat bahawa Rin seorang biseks seperti yang dilihat dalam suatu bahagian kisah Fate/stay night di mana Rin bersama-sama dengan Saber. Meskipun kejadian ini bukannya biasa, "interaksi" di antara seorang wanita dengan wanita yang lain bukannya berita baharu dalam budaya Jepun.\n_START_SECTION_\nFate/hollow ataraxia\n_START_PARAGRAPH_\nRin juga muncul dalam judul sambungan Fate/stay night, iaitu Fate/hollow ataraxia, apabila dia menggunakan tongkat sakti Kaleidostick, salah satu ciptaan Zeltretch, yang apabila diaktifkan, akan menghantar ilmu daripada versi alternatif penggunanya kepada pengguna waktu itu, juga membekalkan Mana percuma. Walaubagaimanapun, tongkat Kaleidostick itu tidak menyukai penciptanya, dan sering memanipulasikan penggunanya untuk berakhir dalam situasi-situasi yang memalukan. Dalam Fate/hollow ataraxia, Kaleidostick itu bertanggungjawab menukar Rin kepada magical girl Kaleido-Ruby._NEWLINE_Pada malam gegelung masa terakhir, Rin menjaga jambatan Fuyuki dengan Servantnya, Archer daripada segerombolan "raksasa" untuk menghalang mereka daripada mengejar Shir\xc5\x8d/Avenger.'